<classify> RAIS Mstaafu, Benjamin Mkapa, amezitahadharisha nchi wanachama wa Jumuiya ya Maendeleo Kusini mwa Afrika SADC dhidi ya utegemezi wa wadau wa maendeleo na kutaka zijizatiti kukusanya mapato na kuhakikisha raslimali zinanufaisha nchi na watu wake.Alisema hayo jana kwenye mhadhara ulioandaliwa na Chuo Kikuu cha Dar es Salaam UDSM kwa kushirikiana na Taasisi ya Uongozi pamoja na SADC, ambao mada kuu ilikuwa Mtangamano wa dhati katika SADC; mafanikio, changamoto na fursa.Katika mhadhara huo ambao Mkapa alikuwa msemaji mkuu, mambo mengine aliyozungumzia sambamba na wachangiaji wengine, ni umuhimu wa kutengeneza ajira kwa vijana, kuipeleka SADC kwa watu wa kawaida na uwajibikaji wa viongozi na uchumi wa viwanda.Rais huyo mstaafu wa Tanzania alipongeza SADC kwa kufanya vizuri katika masuala ya amani miongoni mwa nchi wanachama na kutaja vikwazo vikubwa viwili vinavyokabili mtangamano kuwa ni upatikanaji wa rasilimali kwa ajili ya uwekezaji na utekelezaji wa miradi pamoja na jumuiya kutoeleweka miongoni mwa wananchi.Akizungumzia uwekezaji na utekelezaji wa miradi, Mkapa alisema wadau wa maendeleo wamekuwa wakisaidia masuala hayo, huku nchi zikiwategemea zaidi.Tumekuwa tukiwategemea sana, alisema na kuhimiza kuondokana na hali hiyo.Alisema serikali za nchi wanachama wa SADC zina uwezo wa kukusanya mapato kwa maendeleo yao ikiwa zitajielekeza ipasavyo katika ukusanyaji wa kodi na kusaka wanaokwepa kodi, mafisadi wanaojihusisha na usafishaji haramu wa fedha kupitia kwenye mipaka na kwenye mabara mbalimbali.Alisema pia taasisi za fedha katika nchi wanachama, mathalani mifuko ya pensheni zinapaswa kuhimizwa kuvuka mipaka kwa ajili ya kutengeneza ubia. Hata hivyo, alisema suala hili halijatiliwa mkazo.Tunaweza kushirikiana nao na kuiga baadhi ya taasisi namna zao za kutekeleza masuala ya kiuchumi, elimu lakini lazima yabadilishwe na kuendana na matumizi sahihi ya Kiafrika.Ndio maana nashauri kwamba, tuna hizi rasilimali nyingi, iwe ardhi, madini, ... tunajiona kama zipo kwenye mamlaka yetu lakini kwa uhalisia zipo mikononi mwa watu wengine ambao wanazitumia kwa matakwa na faida zao zaidi.Umoja wa Ulaya EU wanajua kuwa wanahitaji rasilimali zetu, wameanzisha ushirikiano nasi wanatumia rasilimali na wakizirejesha kwenu wanasema no exemption hakuna msamaha.  <topic>: KITAIFA 